Pielikums Nr.4

TEHNISKĀ SPECIFIKĀCIJA

UN DARBU IZPILDES NOSACĪJUMI

**I Darba aprīkojuma[[1]](#footnote-1) un celšanas iekārtu[[2]](#footnote-2) pārbaude.**

1. IZPILDES NOSACĪJUMI

1.1 Darba aprīkojuma un celšanas iekārtu pārbaude (turpmāk – iekārtas) jāveic, ievērojot 09.12.2002 Ministru Kabineta noteikumu Nr.526 “Darba aizsardzības prasības, lietojot darba aprīkojumu” (turpmāk – MK noteikumi Nr.526), kā arī citu Latvijas Republikas normatīvo aktu (ja attiecināms) prasības.

1.2 Pretendentam ir jābūt izstrādātai pārbaužu veikšanas metodikai atbilstoši MK noteikumu Nr.526 prasībām.

1.3 Iekārtu pārbaudes laiku jāsaskaņo vismaz 3 (trīs) dienas iepriekš pirms paredzētās pārbaudes, lai pasūtītājs varētu saskaņot pārbaudi ar struktūrvienībām, kuras lieto pārbaudāmās iekārtas. Norunātajā laikā pretendenta pārstāvim jāierodas objektā un jāveic iepriekš atrunāto iekārtu pārbaude. Par iekārtas pārbaudes laikā konstatēto tiek sastādīts ziņojums (pielikums Nr.5), kuru parakstīšanai jāiesniedz 7 (septiņu) dienu laikā. Ja iekārta atbilst lietošanas prasībām, tai tiek izsniegta pārbaudes uzlīme. Iekārtu pārbaudes tiek veiktas pasūtītāja pārstāvja klātbūtnē.

1.4 Avārijas gadījumos vai arī, ja ir nepieciešama ārpuskārtas pārbaude, pēc pasūtītāja pieprasījuma 24h laikā ir jānodrošina iekārtu pārbaude ārpus darba laika, brīvdienās vai svētku dienās.

**II Bīstamo iekārtu[[3]](#footnote-3) pārbaude.**

2. IZPILDES NOSACĪJUMI

2.1 Bīstamo iekārtu pārbaude (turpmāk – bīstamās iekārtas) jāveic, ievērojot likuma “Par bīstamo iekārtu tehnisko uzraudzību”, MK noteikumu Nr.526, kā arī citu Latvijas Republikas normatīvo aktu prasības. Iekārtu pārbaude jāveic saskaņā ar pretendenta (izpildītāja) izstrādātu metodiku.

2.2 Bīstamo Iekārtu pārbaudes laiku jāsaskaņo vismaz 7 (septiņas) dienas iepriekš pirms paredzētās pārbaudes, lai pasūtītājs varētu saskaņot pārbaudi ar struktūrvienībām, kuras lieto bīstamās iekārtas. Norunātajā laikā pretendenta pārstāvim (inspektoram) jāierodas objektā un jāveic iepriekš atrunāto bīstamo iekārtu pārbaudi. Par bīstamās iekārtas pārbaudes laikā konstatēto tiek sastādīts ziņojums, kuru tajā pašā dienā paraksta inspektors un pasūtītāja pārstāvis (ja objektīvu apstākļu dēļ to nevar izdarīt, tad tas tiek darīts, nepārkāpjot likuma “Par bīstamo iekārtu tehnisko uzraudzību” 11.panta regulējumu), ja bīstamā iekārta atbilst lietošana prasībām, tai jāizsniedz pārbaudes zīmi (uzlīmi).

2.3 Avārijas gadījumos pēc pasūtītāja pieprasījuma 24h laikā ir jānodrošina bīstamo iekārtu pārbaude ārpus darba laika, brīvdienās vai svētku dienās.

2.4 Pēc pārbaudes informācija par bīstamās iekārtas pārbaudi jāieraksta bīstamās iekārtas reģistrā, pārbaudes rezultātus — protokolā un vienu protokola eksemplāru 3 (triju) darba dienu laikā pēc pārbaudes pabeigšanas jānodod iekārtas valdītājam (pasūtītājam).

2.5 Pēc pārbaudes, ja bīstamā iekārta atbilst lietošanas prasībām, pretendents izsniedz bīstamās iekārtas drošības pārbaudes uzlīmi ar pārbaudes datumu, kuru pielīmē redzamā vietā, apliecinot, ka bīstamo iekārtu drīkst lietot.

1. Pielikums Nr.1. [↑](#footnote-ref-1)
2. Pielikums Nr.2. [↑](#footnote-ref-2)
3. Pielikums Nr.3. [↑](#footnote-ref-3)